
			Først og fremst vil jeg takke alle i Bonnier Books for støtten, og for måten dere styrer det stadig voksende Football Heroes-skipet på. Det er både en ære og en glede å få skrive historier for den neste generasjonen fotballfans. Takk også til agenten min, Nick Walters, som gjør at jeg kan fortsette å ha drømmejobben.

			En ekstra stor takk til alle lærere, bokhandlere og bibliotekarer som har anbefalt disse bøkene, og selvfølgelig til leserne. Denne serien er en suksess på grunn av dere.

			Over til venner og familie. Jeg hadde ikke skrevet denne bokserien hvis det ikke var for broren min, Tom. Jeg er veldig takknemlig for at han trodde på meg som forfatter. Jeg er også veldig takknemlig overfor resten av familien min, spesielt Mel, Noah, Nico og selvfølgelig mamma og pappa. Det er foreldrene mine som ga meg mine to største lidenskaper: fotball og bøker. De er en inspirasjon for alt jeg gjør.

			Takk også til vennene mine for all kjærlighet og latter, men jeg beklager å måtte si det – jeg kommer ikke til å skaffe meg en «ekte jobb» med det første!

			Og til slutt, til Iona. Jeg kunne ikke ha gjort dette uten oppmuntring og forståelse fra deg. Jeg er veldig glad i deg, og også dere, Arlo, Lila og Claude.

